Preparació dels materials que permetin conèixer l'estructura de l'LC3 (objectius, instruments, polítiques sectorials, governança) i instar al debat i aportació de propostes.
Els documents han estat presentats el 26 de maig a la Comissió Interdepartamental del Canvi Climàtic juntament amb la proposta del procés.
En aquesta fase, s'elabora un mapa d'actors amb l'objectiu de convidar a la participació de la ciutadania en el procés.
El dimarts dia 10 de juny es fa públic l'inici del procés de debat que comptarà amb els diferents espais d'informació i debat, i que finalitzarà el dia 11 de juliol.
Des del 18 de juny i fins al 10 de juliol s'obre el termini perquè qualsevol persona pugui fer arribar les seves propostes a través d'un formulari en línia.
Per accedir al formulari caldrà fer-ho a través de l'apartat Participa-hi o bé clicant al capdavall d'aquest apartat; un cop finalitzat el termini, les propostes rebudes seran sistematitzades en un document que es farà públic al web del procés de debat.
Sessions territorials (setmanes del 30 de juny i del 7 de juliol)
a) Sessions amb els ens locals:
En col·laboració amb les quatre Diputacions, s'han organitzat sessions de debat amb els ens locals amb l'objectiu que el món municipal proposi i deliberi possibles propostes per incorporar a la Llei.
Les sessions s'han desenvolupat en horari de migdia (d'11.30 a 13.30h, aproximadament).
Diputació de Tarragona, c/Carles Riba, 6
Diputació de Lleida, c/Carme, 26
b) Sessions obertes a la ciutadania
S'han organitzat en col·laboració amb el Programa d'Innovació i Qualitat Democràtica, diferents sessions de debat al territori amb l'objectiu que els participants proposin i deliberin possibles propostes per incorporar a la Llei.
Les sessions eren obertes a tots els ciutadans.
En cada sessió de debat s'han constituït grups de treball paral·lels, segons el nombre d'assistents.
En un dels grups de treball paral·lel es van tractar entre d'altres, les temàtiques relacionades amb els sistemes naturals i sector primari (agricultura i ramaderia, biodiversitat i boscos) i en l'altre, les temàtiques relacionades amb els sectors socioeconòmics (indústria, serveis i comerç, infraestructures, salut, transport i mobilitat, urbanisme, habitatge i turisme).
Els sectors aigua, residus i energia s'abordaven de manera transversal en els dos grups de debat.
Les sessions s'han desenvolupat en horari de tarda (de 16:15h a 19:30h, aproximadament).
Barcelona: 3 de juliol de 2014.
Edifici del Vagó, c/ Comte d'Urgell, 187.
En aquesta fase es publicaran els resultats dels diferents espais de participació organitzats en la fase 2.
Amb els resultats obtinguts tant del formulari en línia com de les sessions territorials obertes a tota la ciutadania, s'elaborarà un document de valoració que es presentarà el dia 21 de juliol a la Comissió Interdepartamental de Canvi Climàtic per a la seva consideració i aprovació.
L'informe de tancament del procés de debat, en el qual es passarà compte de les propostes acceptades, rebutjades o acceptades parcialment, es realitzarà després que el Govern de la Generalitat de Catalunya hagi aprovat enllestir els treballs de l'avantprojecte de Llei de canvi climàtic.